Pljevlja kullkraftverk

Pljevlja kullkraftverk er et varmekraftverk i Pljevlja i Montenegro. Det har en installert produksjonskapasitet på 210 MW, fordelt på én enkelt blokk. Operatør er Elektroprivreda Crne Gore AD. Det planlegges å installere én til blokk på 210 MW, og denne skal i så fall også avgi fjernvarme til Pljevlja by. Anlegget ble bygget ut i årene omkring 1970–1982. Brenselkilden er brunkull (lignitt) fra to dagbrudd i nærheten. Dette er landets kraftigste termiske kraftverk målt etter effekt. Det leverer om lag 30% av landets elektrisitet. Referanser Eksterne lenker IndustCards – «Coal-Fired Plants in Bosnia & Montenegro».